title: Regulamentul de punere în aplicare (UE) 2017/2420 al Comisiei din 21 decembrie 2017 de stabilire a coeficientului de alocare care urmează să fie aplicat cantităților care fac obiectul cererilor de licențe de import depuse de la 1 până la 7 decembrie 2017 în cadrul contingentelor tarifare deschise prin Regulamentul (CE) nr. 891/2009 în sectorul zahărului și de suspendare a depunerii de cereri pentru astfel de licențe

text:
               22.12.2017

               RO

               Jurnalul Oficial al Uniunii Europene

               L 343/59

         REGULAMENTUL DE PUNERE ÎN APLICARE (UE) 2017/2420 AL COMISIEI
   din 21 decembrie 2017
   de stabilire a coeficientului de alocare care urmează să fie aplicat cantităților care fac obiectul cererilor de licențe de import depuse de la 1 până la 7 decembrie 2017 în cadrul contingentelor tarifare deschise prin Regulamentul (CE) nr. 891/2009 în sectorul zahărului și de suspendare a depunerii de cereri pentru astfel de licențe
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (1) și (3),
   întrucât:

               (1)

               Regulamentul (CE) nr. 891/2009 al Comisiei (2) a deschis contingente tarifare anuale pentru importul de produse din sectorul zahărului.

               (2)

               Cantitățile care fac obiectul cererilor de licențe de import introduse de la 1 până la 7 decembrie 2017, pentru subperioada cuprinsă între 1 și 31 decembrie 2017 sunt, pentru numărul de ordine 09.4321, superioare cantităților disponibile. Prin urmare, este necesar să se stabilească în ce măsură se pot elibera licențele de import, stabilindu-se coeficientul de alocare care urmează să fie aplicat cantităților solicitate, calculat în conformitate cu articolul 7 alineatul (2) din Regulamentul (CE) nr. 1301/2006 al Comisiei (3). Este necesar să se suspende, până la sfârșitul perioadei contingentare, depunerea de noi cereri pentru acest număr de ordine.

               (3)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   (1)   Cantităților care fac obiectul cererilor de licențe de import depuse în temeiul Regulamentului (CE) nr. 891/2009 de la 1 până la 7 decembrie 2017 li se aplică coeficientul de alocare ce figurează în anexa la prezentul regulament.
   (2)   Depunerea de noi cereri de licențe de import este suspendată până la finalul perioadei contingentare 2017/2018 pentru numerele de ordine indicate în anexă.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 decembrie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul (CE) nr. 891/2009 al Comisiei din 25 septembrie 2009 privind deschiderea și gestionarea anumitor contingente tarifare comunitare în sectorul zahărului (JO L 254, 26.9.2009, p. 82).

      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

      ANEXĂ

                  „Zahăr concesii CXL”
                  Perioada contingentară 2017/2018
                  Cereri depuse de la 1 până la 7 decembrie 2017

                  Nr. de ordine

                  Țară

                  Coeficient de alocare
                  (%)

                  Cereri noi

                  09.4317

                  Australia

                  —

                  09.4318

                  Brazilia

                  —

                  09.4319

                  Cuba

                  —

                  09.4320

                  Orice țară terță

                  —

                  09.4321

                  India

                  25,000213

                  Suspendate

                  09.4329

                  Brazilia

                  —

                  09.4330

                  Brazilia

                  disponibil în 2022/2023 și 2023/2024

                  „Zahăr din Balcani”
                  Perioada contingentară 2017/2018
                  Cereri depuse de la 1 până la 7 decembrie 2017

                  Nr. de ordine

                  Țară

                  Coeficient de alocare
                  (%)

                  Cereri noi

                  09.4324

                  Albania

                  —

                  09.4325

                  Bosnia și Herțegovina

                  —

                  09.4326

                  Serbia

                  —

                  09.4327

                  fosta Republică iugoslavă a Macedoniei

                  —


title: Regulamentul de punere în aplicare (UE) 2018/207 al Comisiei din 9 februarie 2018 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Laguiole” (DOP)]

text:
               13.2.2018

               RO

               Jurnalul Oficial al Uniunii Europene

               L 39/1

         REGULAMENTUL DE PUNERE ÎN APLICARE (UE) 2018/207 AL COMISIEI
   din 9 februarie 2018
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Laguiole” (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Laguiole”, înregistrată în temeiul Regulamentului (CE) nr. 1107/96 al Comisiei (2), astfel cum a fost modificat prin Regulamentul (UE) 2015/1770 al Comisiei (3).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Laguiole” (DOP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 februarie 2018.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (JO L 148, 21.6.1996, p. 1).

      (3)  Regulamentul de punere în aplicare (UE) 2015/1770 al Comisiei din 29 septembrie 2015 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Laguiole (DOP)] (JO L 258, 3.10.2015, p. 1).

      (4)  JO C 361, 25.10.2017, p. 42.


title: Regulamentul de punere în aplicare (UE) 2018/215 al Comisiei din 13 februarie 2018 de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „Mergelland” (DOP)

text:
               14.2.2018

               RO

               Jurnalul Oficial al Uniunii Europene

               L 41/14

         REGULAMENTUL DE PUNERE ÎN APLICARE (UE) 2018/215 AL COMISIEI
   din 13 februarie 2018
   de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „Mergelland” (DOP)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
   întrucât:

               (1)

               În conformitate cu articolul 97 alineatele (2) și (3) din Regulamentul (UE) nr. 1308/2013, Comisia a examinat cererea de înregistrare a denumirii „Mergelland” transmisă de Țările de Jos și a publicat-o în Jurnalul Oficial al Uniunii Europene
                   (2).

               (2)

               Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

               (3)

               În conformitate cu articolul 99 din Regulamentul (UE) nr. 1308/2013, denumirea „Mergelland” ar trebui protejată și înscrisă în registrul menționat la articolul 104 din respectivul regulament.

               (4)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Denumirea „Mergelland” (DOP) este protejată.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 februarie 2018.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO C 296, 7.9.2017, p. 2.


title: Regulamentul de punere în aplicare (UE) 2018/214 al Comisiei din 13 februarie 2018 de aprobare a unei modificări a caietului de sarcini al unei denumiri de origine protejate sau al unei indicații geografice protejate [„Pla i Llevant” (DOP)]

text:
               14.2.2018

               RO

               Jurnalul Oficial al Uniunii Europene

               L 41/13

         REGULAMENTUL DE PUNERE ÎN APLICARE (UE) 2018/214 AL COMISIEI
   din 13 februarie 2018
   de aprobare a unei modificări a caietului de sarcini al unei denumiri de origine protejate sau al unei indicații geografice protejate [„Pla i Llevant” (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
   întrucât:

               (1)

               Comisia a examinat cererea de aprobare a unei modificări a caietului de sarcini al denumirii de origine protejate „Pla i Llevant”, depusă de Spania în temeiul articolului 105 din Regulamentul (UE) nr. 1308/2013.

               (2)

               În conformitate cu articolul 97 alineatul (3) din Regulamentul (UE) nr. 1308/2013 (2), Comisia a publicat cererea de aprobare a modificării caietului de sarcini în Jurnalul Oficial al Uniunii Europene.

               (3)

               Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

               (4)

               Așadar, în conformitate cu articolul 99 din Regulamentul (UE) nr. 1308/2013, modificarea caietului de sarcini ar trebui aprobată.

               (5)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Pla i Llevant” (DOP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 februarie 2018.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO C 284, 29.8.2017, p. 5.


title: Regulamentul de punere în aplicare (UE) 2018/223 al Comisiei din 15 februarie 2018 de modificare a Regulamentului (CE) nr. 314/2004 al Consiliului privind anumite măsuri restrictive împotriva Zimbabwe

text:
               16.2.2018

               RO

               Jurnalul Oficial al Uniunii Europene

               L 43/10

         REGULAMENTUL DE PUNERE ÎN APLICARE (UE) 2018/223 AL COMISIEI
   din 15 februarie 2018
   de modificare a Regulamentului (CE) nr. 314/2004 al Consiliului privind anumite măsuri restrictive împotriva Zimbabwe
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 314/2004 al Consiliului din 19 februarie 2004 privind anumite măsuri restrictive împotriva Zimbabwe (1), în special articolul 11 litera (b),
   întrucât:

               (1)

               În anexa III la Regulamentul (CE) nr. 314/2004 sunt indicate persoanele și entitățile cărora li se aplică înghețarea fondurilor și a resurselor economice în conformitate cu regulamentul respectiv.

               (2)

               Decizia 2011/101/PESC a Consiliului (2) identifică persoanele fizice și juridice cărora li se aplică restricțiile prevăzute la articolul 5 din decizia respectivă, iar Regulamentul (CE) nr. 314/2004 pune în aplicare această decizie în măsura în care este necesar să se acționeze la nivelul Uniunii.

               (3)

               La 15 februarie 2018, Consiliul a decis să actualizeze rubrica referitoare la o persoană de pe lista din anexa la Decizia 2011/101/PESC, în care sunt indicate persoanele și entitățile cărora li se aplică restricții. Această persoană desemnată a fost identificată de Consiliu ca fost președinte al Zimbabwe, responsabil de activități care subminează grav democrația, respectarea drepturilor omului și statul de drept.

               (4)

               Prin urmare, anexa III la Regulamentul (CE) nr. 314/2004 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa III la Regulamentul (CE) nr. 314/2004 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 februarie 2018.

            Pentru Comisie,

            Pentru Președinte,

            Șeful Serviciului Instrumente de Politică Externă

      (1)  JO L 55, 24.2.2004, p. 1.

      (2)  Decizia 2011/101/PESC a Consiliului din 15 februarie 2011 privind măsuri restrictive împotriva Zimbabwe (JO L 42, 16.2.2011, p. 6).

      ANEXĂ
      Anexa III la Regulamentul (CE) nr. 314/2004 se modifică după cum urmează:
      Mențiunea privind următoarea persoană fizică de la rubrica „I. Persoane”:

                     Nume (și eventuale pseudonime)

                     Date de identificare

                     Motivul desemnării

                                 „1.

                                 Mugabe, Robert Gabriel

                     Președinte, data nașterii: 21.2.1924; pașaport: AD001095.

                     Șef de guvern și responsabil de activități care subminează grav democrația, respectarea drepturilor omului și statul de drept.”

      se înlocuiește cu următorul text:

                     Nume (și eventuale pseudonime)

                     Date de identificare

                     Motivul desemnării

                                 „1.

                                 Mugabe, Robert Gabriel

                     Data nașterii: 21.2.1924; pașaport: AD001095.

                     Fost președinte și responsabil de activități care subminează grav democrația, respectarea drepturilor omului și statul de drept.”


title: Regulamentul de punere în aplicare (UE) 2018/220 al Comisiei din 9 februarie 2018 privind clasificarea anumitor mărfuri în Nomenclatura combinată

text:
                  16.2.2018

                  RO

                  Jurnalul Oficial al Uniunii Europene

                  L 43/3

            REGULAMENTUL DE PUNERE ÎN APLICARE (UE) 2018/220 AL COMISIEI
      din 9 februarie 2018
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:

                  (1)

                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                  (2)

                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                  (3)

                  În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a tabelului menționat.

                  (4)

                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                  (5)

                  Măsurile prevăzute în prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului respectiv.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 9 februarie 2018.

               Pentru Comisie,

               Pentru Președinte,

            Stephen QUEST

               Director general

               Direcția Generală Impozitare și Uniune Vamală

         (1)  JO L 269, 10.10.2013, p. 1.

         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

         ANEXĂ

                     Descrierea mărfurilor

                     Clasificare (cod NC)

                     Motive

                     (1)

                     (2)

                     (3)

                     Aparat mecanic (așa-numit „dispozitiv de împrăștiere manual”) constând dintr-o structură din oțel, un rezervor din plastic cu un volum de aproximativ 60 de litri, căptușit cu pânză, un dispozitiv de împrăștiere prin rotație în partea de jos și două anvelope pneumatice.
                     El este conceput pentru distribuirea (împrăștierea/dispersarea prin rotație) îngrășămintelor, a nisipului, a semințelor, a sării etc. Cantitatea distribuită poate fi reglată cu ajutorul unui mâner. Este conceput pentru întreținerea periodică a unor suprafețe extinse.
                     A se vedea imaginea (*1).

                     8424 89 70

                     Clasificarea se stabilește pe baza regulilor generale 1, 3 litera (c) și 6 de interpretare a Nomenclaturii combinate, a Notei 2 la capitolul 84 și a textului de la codurile NC 8424 , 8424 89  și 8424 89 70 .
                     Aparatul este susceptibil de a fi clasificat la poziția 8424  (dispersarea nisipului și a sării) și la poziția 8432  (distribuitor de îngrășăminte și semănătoare). El nu poate fi clasificat în baza Notei 3 la secțiunea XVI deoarece nu execută o funcție principală. În conformitate cu Nota 2 la capitolul 84, aparatele susceptibile de a fi clasificate în același timp la pozițiile 8401 -8424 , pe de o parte, și la pozițiile 8425 -8480 , pe de altă parte, se clasifică la pozițiile 8401 -8424  (la poziția 8424  în acest caz).
                     Aparatul poate fi utilizat atât ca aparat pentru agricultură sau horticultură de la subpoziția 8424 82 , cât și ca alt aparat de la subpoziția 8424 89 . Având în vedere caracteristicile sale, niciuna dintre aceste funcții nu este considerată a fi funcția principală a aparatului în sensul Notei 3 la secțiunea XVI și se consideră că niciuna dintre cele două subpoziții nu oferă o descriere mai specifică. În consecință, aparatul trebuie clasificat la ultima subpoziție în ordine numerică.
                     Prin urmare, aparatul trebuie clasificat la codul NC 8424 89 70  ca alt aparat mecanic pentru proiectat, dispersat sau pulverizat lichide sau pulberi.

            (*1)  Imaginea are un caracter pur informativ.


title: Regulamentul de punere în aplicare (UE) 2018/230 al Comisiei din 16 februarie 2018 de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „Monor, Monori” (DOP)

text:
               17.2.2018

               RO

               Jurnalul Oficial al Uniunii Europene

               L 45/1

         REGULAMENTUL DE PUNERE ÎN APLICARE (UE) 2018/230 AL COMISIEI
   din 16 februarie 2018
   de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „Monor, Monori” (DOP)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
   întrucât:

               (1)

               În conformitate cu articolul 97 alineatele (2) și (3) din Regulamentul (UE) nr. 1308/2013, Comisia a examinat cererea de înregistrare a denumirii „Monor, Monori”, depusă de Ungaria, și a publicat-o în Jurnalul Oficial al Uniunii Europene
                   (2).

               (2)

               Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

               (3)

               În conformitate cu articolul 99 din Regulamentul (UE) nr. 1308/2013, denumirea „Monor, Monori” ar trebui protejată și înscrisă în registrul menționat la articolul 104 din respectivul regulament.

               (4)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Se protejează denumirea „Monor, Monori” (DOP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 februarie 2018.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO C 329, 30.9.2017, p. 4.


title: Regulamentul de punere în aplicare (UE) 2018/252 al Comisiei din 19 februarie 2018 privind măsurile excepționale de sprijinire a pieței în sectorul cărnii de pasăre în Franța

text:
               20.2.2018

               RO

               Jurnalul Oficial al Uniunii Europene

               L 46/1

         REGULAMENTUL DE PUNERE ÎN APLICARE (UE) 2018/252 AL COMISIEI
   din 19 februarie 2018
   privind măsurile excepționale de sprijinire a pieței în sectorul cărnii de pasăre în Franța
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 220 alineatul (1) litera (a),
   întrucât:

               (1)

               Între 1 decembrie 2016 și 30 iunie 2017, numeroase focare de gripă aviară înalt patogenă de subtipul H5 au fost confirmate și notificate de Franța. În total, 486 de focare au fost confirmate în Franța. Speciile afectate sunt rațele, gâștele, curcanii și curcile, bibilicile, prepelițele, păsările din specia Gallus domesticus, puii tineri, puii, cocoșeii, claponii, puicuțele, găinile tinere și găinile ouătoare.

               (2)

               Franța a luat imediat și în mod eficient toate măsurile veterinare și de sănătate animală necesare prevăzute în temeiul Directivei 2005/94/CE a Consiliului (2).

               (3)

               În special, Franța a adoptat măsuri de combatere, monitorizare și prevenire și a stabilit zone de protecție și de supraveghere (denumite în continuare „zonele reglementate”) în conformitate cu Deciziile de punere în aplicare (UE) 2017/247 (3), (UE) 2017/417 (4), (UE) 2017/554 (5), (UE) 2017/696 (6), (UE) 2017/780 (7) și (UE) 2017/1139 (8) ale Comisiei. În vederea combaterii și prevenirii răspândirii bolii, Franța a impus două seturi de măsuri, primul set fiind restricțiile privind deplasarea păsărilor, interdicția introducerii păsărilor în exploatații și perioadele prelungite de vid sanitar în exploatațiile avicole din zonele reglementate stabilite după o epidemie de gripă aviară înalt patogenă de subtipul H5, iar al doilea set fiind aplicarea, în fermele de rațe și gâște situate în zonele reglementate la 31 martie 2017, a unei extinderi suplimentare a perioadelor de vid sanitar și a unei interdicții de introducere a păsărilor în exploatații până la 28 mai 2017.

               (4)

               Prin aplicarea acestor măsuri, Franța a reușit limitarea și eradicarea răspândirii bolii. Măsurile veterinare și de sănătate animală la nivelul Uniunii și la nivel național au fost aplicate până la 29 septembrie 2017 în toate exploatațiile relevante.

               (5)

               Franța a informat Comisia că măsurile veterinare și de sănătate animală necesare care au fost aplicate pentru limitarea și eradicarea răspândirii bolii au afectat un număr foarte mare de operatori și că respectivii operatori au suferit pierderi de venituri care nu sunt eligibile pentru a beneficia de contribuție financiară din partea Uniunii în conformitate cu Regulamentul (UE) nr. 652/2014 al Parlamentului European și al Consiliului (9).

               (6)

               La 12 aprilie, 3 august și 13 noiembrie 2017, Comisia a primit cereri oficiale din partea Franței pentru cofinanțarea anumitor măsuri excepționale în conformitate cu articolul 220 alineatul (3) din Regulamentul (UE) nr. 1308/2013.

               (7)

               Drept rezultat al măsurilor veterinare și de sănătate animală aplicate, perioadele de vid sanitar au fost prelungite, introducerea păsărilor a fost interzisă, iar deplasările au fost limitate la exploatațiile de toate tipurile de păsări de curte din zonele reglementate stabilite în urma epidemiilor de gripă aviară înalt patogenă de subtipul H5. Acest lucru viza următoarele specii: rațele, gâștele, curcanii și curcile, bibilicile, prepelițele, păsările din specia Gallus domesticus, puii tineri, puii, cocoșeii, claponii, puicuțele, găinile tinere și găinile ouătoare. Acest fapt a dus la o pierdere de producție a păsărilor de curte în aceste exploatații. Este necesar, prin urmare, să se compenseze aceste pierderi.

               (8)

               Drept rezultat al măsurilor veterinare și de sănătate animală aplicate, a fost interzisă introducerea rațelor și a gâștelor în toate exploatațiile situate în zonele reglementate până la 28 mai 2017. Acest fapt a dus la o pierdere a producției de carne de pasăre în aceste exploatații de rațe și gâște. Este necesar, prin urmare, să se compenseze aceste pierderi.

               (9)

               În conformitate cu articolul 220 alineatul (5) din Regulamentul (UE) nr. 1308/2013, cofinanțarea din partea Uniunii trebuie să fie echivalentă cu 50 % din cheltuielile suportate de Franța pentru măsurile excepționale de sprijinire a pieței. Cantitățile maxime eligibile pentru finanțare în cadrul fiecărei măsuri excepționale de sprijinire a pieței ar trebui să fie stabilite de Comisie după examinarea cererii primite din partea Franței.

               (10)

               Pentru a se evita orice risc de supracompensare, suma forfetară a cofinanțării ar trebui să se bazeze pe studii tehnice și economice sau pe documente contabile și ar trebui să fie fixată la un nivel corespunzător pentru fiecare animal și produs în funcție de categoriile de animale produse în ceea ce privește speciile, dar și în funcție de metoda de producție, și anume producție standard, producție care implică creșterea păsărilor în aer liber, producție certificată în conformitate cu sisteme naționale, producție certificată în cadrul sistemului de producție „Label Rouge”, producție care face obiectul unei indicații geografice protejate (IGP) și, în cele din urmă, în funcție de lungimea lanțului de aprovizionare, și anume lanțul lung de aprovizionare pentru producătorii de păsări de curte care produc doar animale vii, lanțul scurt de aprovizionare pentru producătorii de păsări de curte care produc animale vii și le transformă în produse prelucrate.

               (11)

               Pentru a evita orice risc de dublă finanțare, pierderile suferite ar trebui să nu fi fost compensate prin ajutoare de stat sau asigurări, iar cofinanțarea din partea Uniunii în temeiul prezentului regulament ar trebui să se limiteze la animalele și produsele eligibile pentru care nu s-a primit nicio contribuție financiară din partea Uniunii în temeiul Regulamentului (UE) nr. 652/2014.

               (12)

               Amploarea și durata măsurilor excepționale de sprijinire a pieței prevăzute în prezentul regulament ar trebui să se limiteze la ceea ce este strict necesar pentru sprijinirea pieței. În special, măsurile excepționale de sprijinire a pieței ar trebui să se aplice numai producției de păsări de curte din exploatațiile situate în zonele reglementate și pe durata măsurilor veterinare și de sănătate animală stabilite în dreptul Uniunii și în legislația franceză relevante pentru cele 486 de focare de gripă aviară înalt patogenă confirmate între 1 decembrie 2016 și 30 iunie 2017 și pentru zonele reglementate la 31 martie 2017.

               (13)

               Pentru a se asigura flexibilitatea în cazul în care numerele de animale care nu sunt produse și sunt eligibile pentru compensare diferă de numerele maxime stabilite în prezentul regulament care se bazează pe estimări, compensația poate fi ajustată în cadrul anumitor limite, atât timp cât suma maximă a cheltuielilor cofinanțate de Uniune este respectată.

               (14)

               Pentru a se asigura o bună gestiune financiară a acestor măsuri excepționale de sprijinire a pieței, doar plățile efectuate de Franța către beneficiari până la 30 septembrie 2018 cel târziu ar trebui să fie eligibile pentru cofinanțare din partea Uniunii. Nu ar trebui să se aplice articolul 5 alineatul (2) din Regulamentul delegat (UE) nr. 907/2014 al Comisiei (10).

               (15)

               Pentru a se asigura eligibilitatea și corectitudinea plăților, Franța ar trebui să efectueze verificări ex ante.

               (16)

               Pentru a permite Uniunii să își exercite controlul financiar, Franța ar trebui să comunice Comisiei rezultatele verificării plăților.

               (17)

               Pentru a se garanta punerea în aplicare imediată în aplicare de către Franța a măsurilor stabilite în prezentul regulament, prezentul regulament ar trebui să intre în vigoare în ziua următoare datei publicării în Jurnalul Oficial al Uniunii Europene.

               (18)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Uniunea asigură o cofinanțare echivalentă cu 50 % din cheltuielile suportate de Franța pentru a sprijini piața cărnii de pasăre grav afectată de 486 de focare de gripă aviară înalt patogenă de subtipul H5 care au fost identificate și notificate de Franța între 1 decembrie 2016 și 30 iunie 2017.
   Articolul 2
   Cheltuielile suportate de Franța sunt eligibile pentru cofinanțare din partea Uniunii numai:

               (a)

               pe durata aplicării măsurilor veterinare și de sănătate animală menționate în dreptul Uniunii și în legislația franceză enumerate în anexă; și

               (b)

               pentru acele exploatații avicole care au făcut obiectul unor măsuri veterinare și de sănătate animală și sunt situate în zonele menționate în dreptul Uniunii și în legislația franceză enumerate în anexă („zonele reglementate”); și

               (c)

               dacă au fost plătite de Franța către beneficiari până la 30 septembrie 2018 cel târziu. Articolul 5 alineatul (2) din Regulamentul delegat (UE) nr. 907/2014 nu se aplică; precum și

               (d)

               dacă, pentru perioada menționată la litera (a), animalul sau produsul nu a beneficiat de vreo compensație din ajutoare de stat sau de asigurări și nu a fost primită, pentru animalul sau produsul în cauză, nicio contribuție financiară din partea Uniunii în temeiul Regulamentului (UE) nr. 652/2014.

         Articolul 3
   (1)   Nivelul maxim al cofinanțării din partea Uniunii este de 32 500 000 EUR, detaliat după cum urmează:

               (a)

               pentru pierderile de producție de gâște și rațe situate în zonele reglementate se aplică următoarele rate forfetare per animal:

                           (i)

                           pentru producătorii cu un lanț scurt de aprovizionare:

                                       —

                                       rațe Mulard în fază de pornire incluse la codul NC 0105 99 10:
                                       0,24 EUR per animal, pentru cel mult 420 877 de animale;

                                       —

                                       rațe Mulard în fază de îndopare incluse la codul NC 0105 99 10:
                                       1,13 EUR per animal, pentru cel mult 469 483 de animale;

                                       —

                                       rațe Mulard în fază de finisare incluse la codul NC 0105 99 10:
                                       4,41 EUR per animal, pentru cel mult 596 122 de animale;

                                       —

                                       rațe Mulard incluse la codul NC 0105 99 10 carcase întregi:
                                       2,20 EUR per animal, pentru cel mult 624 494 de animale;

                                       —

                                       rațe Mulard incluse la codul NC 0105 99 10 tăiate în bucăți:
                                       4,275 EUR per animal, pentru cel mult 434 960 de animale;

                                       —

                                       rațe Mulard incluse la codul NC 0105 99 10 prelucrate:
                                       19,055 EUR per animal, pentru cel mult 152 038 de animale;

                                       —

                                       gâște în fază de pornire incluse la codul NC 0105 99 20:
                                       2,455 EUR per animal, pentru cel mult 5 625 de animale;

                                       —

                                       gâște incluse la codul NC 0105 99 20 carcase întregi:
                                       10,595 EUR per animal, pentru cel mult 9 832 de animale;

                                       —

                                       gâște incluse la codul NC 0105 99 20 prelucrate:
                                       23,33 EUR per animal, pentru cel mult 3 004 animale;

                                       —

                                       rațe incluse la codul NC 0105 99 10 pentru prăjire:
                                       5,16 EUR per animal, pentru cel mult 215 animale;

                                       —

                                       gâște incluse la codul NC 0105 99 20 pentru prăjire:
                                       11,505 EUR per animal, pentru cel mult 215 animale;

                           (ii)

                           pentru producătorii cu un lanț lung de aprovizionare:

                                       —

                                       rațe Mulard standard, IGP și cu eticheta „Label Rouge”, în fază de pornire, incluse la codul NC 0105 99 10:
                                       0,24 EUR per animal, pentru cel mult 7 681 851 de animale;

                                       —

                                       rațe Mulard standard în fază de îndopare incluse la codul NC 0105 99 10:
                                       0,515 EUR per animal, pentru cel mult 456 754 de animale;

                                       —

                                       rațe Mulard IGP în fază de îndopare incluse la codul NC 0105 99 10:
                                       0,68 EUR per animal, pentru cel mult 6 464 618 animale;

                                       —

                                       rațe Mulard cu eticheta „Label Rouge” în fază de îndopare incluse la codul NC 0105 99 10:
                                       0,81 EUR per animal, pentru cel mult 724 618 animale;

                                       —

                                       rațe Mulard standard în fază de finisare incluse la codul NC 0105 99 10:
                                       1,48 EUR per animal, pentru cel mult 776 279 de animale;

                                       —

                                       rațe Mulard IGP în fază de finisare incluse la codul NC 0105 99 10:
                                       1,645 EUR per animal, pentru cel mult 5 929 395 de animale;

                                       —

                                       rațe Mulard cu eticheta „Label Rouge” în fază de finisare incluse la codul NC 0105 99 10:
                                       2,63 EUR per animal, pentru cel mult 633 228 de animale;

                                       —

                                       rațe leșești standard incluse la codul NC 0105 99 10:
                                       0,48 EUR per animal, pentru cel mult 104 958 de animale;

                                       —

                                       rațe leșești certificate incluse la codul NC 0105 99 10:
                                       0,585 EUR per animal, pentru cel mult 215 animale;

                                       —

                                       rațe leșești cu eticheta „Label Rouge” incluse la codul NC 0105 99 10:
                                       0,625 EUR per animal, pentru cel mult 215 animale;

                                       —

                                       rațe Mulard incluse la codul NC 0105 99 10:
                                       1,1325 EUR per animal, pentru cel mult 2 000 de animale;

                                       —

                                       gâște în fază de îndopare incluse la codul NC 0105 99 20:
                                       2,855 EUR per animal, pentru cel mult 26 572 de animale;

                                       —

                                       gâște în fază de finisare incluse la codul NC 0105 99 20:
                                       5,54 EUR per animal, pentru cel mult 19 082 de animale;

               (b)

               pentru pierderile de producție de păsări de curte altele decât rațe și gâște situate în zonele reglementate, se aplică următoarele rate forfetare per animal și pe zi:

                           (i)

                           pentru producătorii cu un lanț scurt de aprovizionare:

                                       —

                                       pui incluși la codul NC 0105 94 00, carcase întregi:
                                       0,02459 EUR per animal și pe zi, pentru cel mult 178 319 animale;

                                       —

                                       pui incluși la codul NC 0105 94 00, tăiați în bucăți:
                                       0,03776 EUR per animal și pe zi, pentru cel mult 2 097 de animale;

                                       —

                                       pui incluși la codul NC 0105 94 00, prelucrați:
                                       0,086 EUR per animal și pe zi, pentru cel mult 705 animale;

                                       —

                                       bibilici incluse la codul NC 0105 99 50, carcase întregi:
                                       0,021335 EUR per animal și pe zi, pentru cel mult 4 181 de animale;

                                       —

                                       bibilici incluse la codul NC 0105 99 50, tăiate în bucăți:
                                       0,032765 EUR per animal și pe zi, pentru cel mult 215 animale;

                                       —

                                       curcani și curci incluși la codul NC 0105 99 30, carcase întregi:
                                       0,045895 EUR per animal și pe zi, pentru cel mult 215 animale;

                                       —

                                       curcani și curci incluși la codul NC 0105 99 30, tăiați în bucăți:
                                       0,070485 EUR per animal și pe zi, pentru cel mult 215 animale;

                                       —

                                       claponi incluși la codul NC 0105 94 00, carcase întregi:
                                       0,038595 EUR per animal și pe zi, pentru cel mult 215 animale;

                                       —

                                       puicuțe incluse la codul NC 0105 94 00, carcase întregi:
                                       0,045085 EUR per animal și pe zi, pentru cel mult 215 animale;

                           (ii)

                           pentru producătorii cu un lanț lung de aprovizionare:

                                       —

                                       pui și cocoșei standard incluși la codul NC 0105 94 00:
                                       0,00191 EUR per animal și pe zi, pentru cel mult 2 235 243 de animale;

                                       —

                                       pui cu eticheta „Label Rouge” sau crescuți în aer liber incluși la codul NC 0105 94 00:
                                       0,004165 EUR per animal și pe zi, pentru cel mult 5 904 353 de animale;

                                       —

                                       pui crescuți ecologic incluși la codul NC 0105 94 00:
                                       0,00505 EUR per animal și pe zi, pentru cel mult 295 130 de animale;

                                       —

                                       bibilici standard incluse la codul NC 0105 99 50:
                                       0,002325 EUR per animal și pe zi, pentru cel mult 25 166 de animale;

                                       —

                                       bibilici cu eticheta „Label Rouge” și crescute în aer liber incluse la codul NC 0105 99 50:
                                       0,003655 EUR per animal și pe zi, pentru cel mult 484 740 de animale;

                                       —

                                       curcani și curci standard incluși la codul NC 0105 99 30:
                                       0,005195 EUR per animal și pe zi, pentru cel mult 66 237 de animale;

                                       —

                                       curcani și curci cu eticheta „Label Rouge” și crescuți în aer liber incluși la codul NC 0105 99 30:
                                       0,00654 EUR per animal și pe zi, pentru cel mult 215 animale;

                                       —

                                       prepelițe standard incluse la codul NC 0106 39 80:
                                       0,000605 EUR per animal și pe zi, pentru cel mult 2 407 761 de animale;

                                       —

                                       prepelițe cu eticheta „Label Rouge” și crescute în aer liber incluse la codul NC 0106 39 80:
                                       0,00107 EUR per animal și pe zi, pentru cel mult 922 861 de animale;

                                       —

                                       claponi incluși la codul NC 0105 94 00:
                                       0,009475 EUR per animal și pe zi, pentru cel mult 215 animale;

                                       —

                                       puicuțe incluse la codul NC 0105 94 00:
                                       0,006575 EUR per animal și pe zi, pentru cel mult 215 animale;

                           (iii)

                           pentru producătorii de pui în faza de pornire:

                                       —

                                       pui în fază de pornire incluși la codul NC 0105 94 00:
                                       0,013135 EUR per animal și pe zi, pentru cel mult 135 489 de animale;

                                       —

                                       bibilici în faza de pornire incluse la codul NC 0105 99 50:
                                       0,00812 EUR per animal și pe zi, pentru cel mult 5 004 de animale;

                                       —

                                       curcani și curci în faza de pornire incluși la codul NC 0105 99 30:
                                       0,01261 EUR per animal și pe zi, pentru cel mult 215 animale;

                           (iv)

                           pentru producătorii de găini ouătoare:

                                       —

                                       găini ouătoare tinere standard incluse la codul NC 0105 94 00:
                                       0,00182 EUR per animal și pe zi, pentru cel mult 127 001 de animale;

                                       —

                                       găini ouătoare tinere crescute în hale la sol incluse la codul NC 0105 94 00:
                                       0,002545 EUR per animal și pe zi, pentru cel mult 25 460 de animale;

                                       —

                                       găini ouătoare tinere crescute ecologic incluse la codul NC 0105 94 00:
                                       0,00197 EUR per animal și pe zi, pentru cel mult 215 animale;

                                       —

                                       găini ouătoare crescute în cuști incluse la codul NC 0105 94 00:
                                       0,004275 EUR per animal și pe zi, pentru cel mult 118 675 de animale;

                                       —

                                       găini ouătoare crescute în hale la sol incluse la codul NC 0105 94 00:
                                       0,00575 EUR per animal și pe zi, pentru cel mult 215 animale;

                                       —

                                       găini ouătoare crescute în aer liber incluse la codul NC 0105 94 00:
                                       0,00867 EUR per animal și pe zi, pentru cel mult 33 273 de animale;

                                       —

                                       găini ouătoare „Label Rouge” incluse la codul NC 0105 94 00:
                                       0,009585 EUR per animal și pe zi, pentru cel mult 215 animale;

                                       —

                                       găini ouătoare crescute ecologic incluse la codul NC 0105 94 00:
                                       0,01306 EUR per animal și pe zi, pentru cel mult 46 887 de animale.

         (2)   În cazul în care numărul de animale care nu au fost produse și nu sunt eligibile pentru compensare depășește numărul maxim de animale per post stabilit la alineatul (1), cheltuielile eligibile pentru cofinanțare din partea Uniunii pot fi ajustate per post și pot depăși sumele obținute prin aplicarea numerelor maxime de animale per post, cu condiția ca totalul ajustărilor să rămână sub 10 % din nivelul maxim al cheltuielilor cofinanțate de Uniune menționat la articolul 3 alineatul (1).
   Articolul 4
   Franța efectuează controale administrative și fizice în conformitate cu articolele 58 și 59 din Regulamentul (UE) nr. 1306/2013 al Parlamentului European și al Consiliului (11).
   Franța verifică îndeosebi:

               (a)

               eligibilitatea solicitantului care depune cererea de sprijin;

               (b)

               pentru fiecare solicitant eligibil: eligibilitatea, cantitatea și valoarea pierderii reale de producție;

               (c)

               faptul că niciun solicitant eligibil nu a primit finanțare din nicio altă sursă pentru a compensa pierderile menționate la articolul 2.

         Pentru solicitanții eligibili pentru care controalele administrative sunt finalizate, ajutorul poate fi plătit fără a se aștepta efectuarea tuturor controalelor, în special a celor privind solicitanții selectați pentru controale la fața locului.
   În cazul în care eligibilitatea unui solicitant nu a fost confirmată, ajutorul se recuperează și se aplică sancțiuni.
   Articolul 5
   Franța transmite Comisiei rezultatele verificării plăților.
   Articolul 6
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 februarie 2018.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (JO L 10, 14.1.2006, p. 16).

      (3)  Decizia de punere în aplicare (UE) 2017/247 a Comisiei din 9 februarie 2017 privind măsurile de protecție vizând focarele de gripă aviară înalt patogenă din anumite state membre (JO L 36, 11.2.2017, p. 62).

      (4)  Decizia de punere în aplicare (UE) 2017/417 a Comisiei din 7 martie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 63, 9.3.2017, p. 177).

      (5)  Decizia de punere în aplicare (UE) 2017/554 a Comisiei din 23 martie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 79, 24.3.2017, p. 15).

      (6)  Decizia de punere în aplicare (UE) 2017/696 a Comisiei din 11 aprilie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 101, 13.4.2017, p. 80).

      (7)  Decizia de punere în aplicare (UE) 2017/780 a Comisiei din 3 mai 2017 de modificare a Deciziei de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 116, 5.5.2017, p. 30).

      (8)  Decizia de punere în aplicare (UE) 2017/1139 a Comisiei din 23 iunie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 164, 27.6.2017, p. 59).

      (9)  Regulamentul (UE) nr. 652/2014 al Parlamentului European și al Consiliului din 15 mai 2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE și 2008/90/CE ale Consiliului, a Regulamentelor (CE) nr. 178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului și de abrogare a Deciziilor 66/399/CEE, 76/894/CEE și 2009/470/CE ale Consiliului (JO L 189, 27.6.2014, p. 1).

      (10)  Regulamentul delegat (UE) nr. 907/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea și închiderea conturilor, garanțiile și utilizarea monedei euro (JO L 255, 28.8.2014, p. 18).

      (11)  Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (JO L 347, 20.12.2013, p. 549).

      ANEXĂ

         Zonele reglementate și perioadele menționate la articolul 2

      Regiunile din Franța și perioadele stabilite în conformitate cu Directiva 2005/94/CE și definite în:

                  —

                  Decizia de punere în aplicare (UE) 2017/247 a Comisiei din 9 februarie 2017 privind măsurile de protecție vizând focarele de gripă aviară înalt patogenă din anumite state membre (JO L 36, 11.2.2017, p. 62).

                  —

                  Decizia de punere în aplicare (UE) 2017/417 a Comisiei din 7 martie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 63, 9.3.2017, p. 177).

                  —

                  Decizia de punere în aplicare (UE) 2017/554 a Comisiei din 23 martie 2017 de modificare a Deciziei de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 79, 24.3.2017, p. 15).

                  —

                  Decizia de punere în aplicare (UE) 2017/696 a Comisiei din 11 aprilie 2017 de modificare a Deciziei de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 101, 13.4.2017, p. 80).

                  —

                  Decizia de punere în aplicare (UE) 2017/780 a Comisiei din 3 mai 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 116, 5.5.2017, p. 30).

                  —

                  Decizia de punere în aplicare (UE) 2017/1139 a Comisiei din 23 iunie 2017 de modificare a anexei la Decizia de punere în aplicare (UE) 2017/247 privind măsurile de protecție vizând focarele de gripă aviară înalt patogenă din anumite state membre (JO L 164, 27.6.2017, p. 59).

                  —

                  Ordinul din 31 martie 2017 de stabilire a dispozițiilor suplimentare pentru prevenirea, supravegherea și combaterea gripei aviare înalt patogene în anumite regiuni de pe teritoriu (Jurnalul Oficial al Republicii Franceze din 2.4.2017, textul 24 din 71).

                  —

                  Ordinele prefectorale de declarare a infecțiilor ca urmare a epidemiilor de gripă aviară înalt patogenă confirmate între 1 decembrie 2016 și 30 iunie 2017.

                  —

                  Ordinele prefectorale de retragere a declarațiilor de infecție ca urmare a epidemiilor de gripă aviară înalt patogenă confirmate între 1 decembrie 2016 și 30 iunie 2017.


title: Regulamentul de punere în aplicare (UE) 2018/258 al Comisiei din 21 februarie 2018 de modificare a Regulamentului de punere în aplicare (UE) nr. 725/2011 în scopul adaptării acestuia la schimbarea procedurii reglementare de testare și al simplificării procedurilor administrative de depunere a cererilor și de certificare (Text cu relevanță pentru SEE. )

text:
                  22.2.2018

                  RO

                  Jurnalul Oficial al Uniunii Europene

                  L 49/1

            REGULAMENTUL DE PUNERE ÎN APLICARE (UE) 2018/258 AL COMISIEI
      din 21 februarie 2018
      de modificare a Regulamentului de punere în aplicare (UE) nr. 725/2011 în scopul adaptării acestuia la schimbarea procedurii reglementare de testare și al simplificării procedurilor administrative de depunere a cererilor și de certificare
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 443/2009 al Parlamentului European și al Consiliului din 23 aprilie 2009 de stabilire a standardelor de performanță privind emisiile pentru autoturismele noi, ca parte a abordării integrate a Comunității de a reduce emisiile de CO2 generate de vehiculele ușoare (1), în special articolul 12 alineatul (2),
      întrucât:

                  (1)

                  Procedura de testare a vehiculelor ușoare armonizată la nivel mondial (WLTP) prevăzută în Regulamentul (UE) 2017/1151 al Comisiei (2) a fost adoptată de Comisie la 1 iunie 2017. WLTP înlocuiește noul ciclu de conducere european (NEDC) prevăzut în anexa XII la Regulamentul (CE) nr. 692/2008 al Comisiei (3). Începând cu anul 2021, respectarea obiectivelor privind emisiile de CO2 prevăzute în Regulamentul (CE) nr. 443/2009 trebuie verificată pe baza emisiilor de CO2 determinate în conformitate cu procedura WLTP. De la acea dată, și reducerile emisiilor de CO2 obținute datorită ecoinovațiilor ar trebui determinate pe baza WLTP.

                  (2)

                  Pentru a reflecta schimbarea procedurii reglementare de testare și luând în considerare procedura de corelare a valorilor CO2 bazate pe WLTP cu valorile corespunzătoare ale CO2 bazate pe NEDC, prevăzută în Regulamentul de punere în aplicare (UE) 2017/1153 al Comisiei (4), este necesar să se modifice Regulamentul de punere în aplicare (UE) nr. 725/2011 al Comisiei (5).

                  (3)

                  Pentru a asigura o tranziție fără dificultăți de la NEDC către WLTP, ar trebui să fie posibil ca o cerere pentru aprobarea unei tehnologii inovatoare ca ecoinovație să fie depusă pe baza NEDC până la 31 decembrie 2019 și pe baza WLTP de la intrarea în vigoare a prezentului regulament.

                  (4)

                  Deși Comisia a acordat mai mult de douăzeci de aprobări de ecoinovații, implementarea de către producători a acestor tehnologii în parcul de vehicule din Uniunea Europeană a fost, până în 2017, limitată. Pentru a promova o implementare mai extinsă a acestor tehnologii și pentru a obține cel mai mare potențial de reducere a emisiilor de CO2 generate de automobile, procesul de aprobare și de certificare ar trebui să fie simplificat.

                  (5)

                  Diminuarea pragului reducerii la 0,5 g CO2/km este de natură să promoveze o implementare mai extinsă a tehnologiilor inovatoare capabile să reducă emisiile de CO2. Cu toate acestea, pentru a asigura faptul că aceste reduceri ale emisiilor de CO2 sunt realizate efectiv, este esențial ca acestea să fie determinate cu o foarte mare acuratețe. Prin urmare, este necesar să se evalueze și să se cuantifice incertitudinea legată de metodele utilizate pentru demonstrarea reducerilor și să se ia în considerare incertitudinea respectivă atunci când reducerile emisiilor de CO2 sunt certificate de autoritatea de omologare. Este oportun să se alinieze modificarea pragului reducerii cu introducerea WLTP și, prin urmare, noul prag ar trebui să se aplice în cazul cererilor depuse pe baza WLTP.

                  (6)

                  În scopul demonstrării reducerii emisiilor de CO2, ar trebui să fie posibilă testarea componentelor în cazurile în care reducerile nu sunt dependente de vehicul, pentru a îmbunătăți acuratețea și a simplifica stabilirea reducerii emisiilor de CO2.

                  (7)

                  Pentru a simplifica certificarea reducerii emisiilor de CO2, ar trebui să fie posibil ca solicitantul să propună, în cererea de aprobare a unei tehnologii inovatoare ca ecoinovație, pe lângă o metodologie de testare detaliată pentru stabilirea reducerilor, o metodă de evaluare simplificată sau o valoare predefinită a reducerii emisiilor de CO2. În cazul în care sunt utilizate astfel de metode simplificare sau valori predefinite ale reducerilor emisiilor de CO2, reducerile certificate de autoritățile de omologare ar trebui să fie determinate în mod prudent, reflectând cel mai scăzut nivel al reducerilor demonstrat.

                  (8)

                  O tehnologie care este deja, de un anumit timp, disponibilă pe piață la scară largă nu poate fi considerată inovatoare în sensul articolului 12 din Regulamentul (CE) nr. 443/2009 și nu ar trebui să fie eligibilă ca ecoinovație. Prin urmare, pentru a crea stimulentele adecvate, este oportun să se înlocuiască anul de referință 2009 cu un an de referință dinamică drept bază pentru determinarea caracterului inovator al unei tehnologii. Noul an de referință dinamică ar trebui să se aplice pentru cererile depuse începând cu 1 ianuarie 2020.

                  (9)

                  În cazul în care Comisia constată, pe baza experienței dobândite din evaluarea unui număr de tehnologii inovatoare cu aceleași caracteristici, că s-a demonstrat în mod satisfăcător și concludent că aceste tehnologii îndeplinesc criteriile de eligibilitate menționate la articolul 12 din Regulamentul (CE) nr. 443/2009 sau în cazul în care o tehnologie inovatoare nu este dependentă de parametrii vehiculului specifici unui anumit producător, ar trebui să fie posibil să se aprobe tehnologia inovatoare ca ecoinovație printr-o decizie care oferă tuturor producătorilor posibilitatea de a certifica reducerile emisiilor de CO2 pe baza deciziei respective, cu condiția respectării condițiilor prevăzute în decizie.

                  (10)

                  Unele tehnologii inovatoare necesită dovezi statistice solide în sprijinul ipotezelor prezentate în cererea de aprobare a unei tehnologii inovatoare ca ecoinovație și al parametrilor propuși în metodologia de testare. Pentru a dispune de seturi de date cât mai extinse, ar trebui să fie posibil ca un grup de producători sau de furnizori să depună o cerere comună. În acest caz, grupul ar trebui să aibă posibilitatea de a depune o cerere care să includă mai multe rapoarte de verificare, în cazul în care acest lucru este necesar din motive de confidențialitate sau de concurență.

                  (11)

                  În scopul asigurării faptului că reducerile emisiilor de CO2 certificate care sunt utilizate de către producători pentru a dovedi respectarea obiectivelor sunt corecte, Comisia ar trebui să fie în măsură să reacționeze rapid și să notifice producătorii în cazul în care constată sau este informată cu privire la orice abateri sau inconsecvențe în cadrul metodologiei de testare sau al tehnologiei inovatoare, care ar putea afecta nivelul reducerilor certificate.

                  (12)

                  Experiența arată că ar putea fi necesară adaptarea metodologiilor de testare prevăzute în deciziile de aprobare a unei ecoinovații, printre altele pentru a ține seama de evoluțiile tehnice, sau extinderea domeniului de aplicare al deciziei de aprobare la o gamă mai largă de vehicule. Prin urmare, ar trebui să fie posibilă, atât pentru solicitantul inițial, cât și pentru Comisie, inițierea unei modificări a deciziilor respective.

                  (13)

                  Prin urmare, Regulamentul de punere în aplicare (UE) nr. 725/2011 ar trebui modificat în consecință.

                  (14)

                  Măsurile prevăzute în prezentul regulament sunt conforme cu avizul Comitetului privind schimbările climatice,

            ADOPTĂ PREZENTUL REGULAMENT:
      Articolul 1
      Regulamentul de punere în aplicare (UE) nr. 725/2011 se modifică după cum urmează:

                  1.

                  Articolul 2 se modifică după cum urmează:

                              (a)

                              la alineatul (2), prima teză se înlocuiește cu următorul text:
                              „O cerere de aprobare a unei tehnologii inovatoare ca ecoinovație poate fi formulată în temeiul prezentului regulament cu privire la o tehnologie care îndeplinește următoarele condiții:”;

                              (b)

                              la alineatul (2), litera (a) se înlocuiește cu următorul text:

                                          „(a)

                                          a fost instalată în maximum 3 % din totalul automobilelor noi înmatriculate în 2009, în cazul cererilor depuse până la 31 decembrie 2019 sau în maximum 3 % din totalul automobilelor noi înmatriculate în anul n-4, n fiind anul de depunere a cererii, în cazul cererilor depuse începând cu 1 ianuarie 2020;”;

                              (c)

                              se adaugă alineatul (3), cu următorul text:
                              „(3)   O cerere de aprobare a unei tehnologii inovatoare ca ecoinovație poate fi formulată pe baza procedurii de testare standard în conformitate cu următoarele:

                                          (a)

                                          pe baza noului ciclu de conducere european prevăzut în anexa XII la Regulamentul (CE) nr. 692/2008 până la 31 decembrie 2019;

                                          (b)

                                          pe baza procedurii de testare a vehiculelor ușoare armonizată la nivel mondial (WLTP) prevăzută în Regulamentul (UE) 2017/1151 al Comisiei (*1) începând cu 14 martie 2018.

                                 (*1)  Regulamentul (UE) 2017/1151 al Comisiei din 1 iunie 2017 de completare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor, de modificare a Directivei 2007/46/CE a Parlamentului European și a Consiliului, a Regulamentului (CE) nr. 692/2008 al Comisiei și a Regulamentului (UE) nr. 1230/2012 al Comisiei și de abrogare a Regulamentului (CE) nr. 692/2008 al Comisiei (JO L 175, 7.7.2017, p. 1)”."

                  2.

                  Articolul 3 se modifică după cum urmează:

                              (i)

                              litera (c) se înlocuiește cu următorul text:

                                          „(c)

                                          «solicitant» înseamnă producătorul sau furnizorul ori un grup de producători sau de furnizori care depune o cerere pentru aprobarea unei tehnologii inovatoare ca ecoinovație;”;

                              (ii)

                              se adaugă următoarea literă (f):

                                          „(f)

                                          «solicitantul modificărilor» înseamnă producătorul sau furnizorul ori un grup de producători sau de furnizori care solicită modificarea unei decizii de aprobare a unei tehnologii inovatoare ca ecoinovație.”

                  3.

                  Articolul 4 se modifică după cum urmează:

                              (a)

                              titlul se înlocuiește cu următorul text:
                              „Articolul 4
                              Cerere pentru aprobarea unei tehnologii inovatoare ca ecoinovație”;

                              (b)

                              alineatul (2) se modifică după cum urmează:

                                          (i)

                                          teza introductivă se înlocuiește cu următorul text:
                                          „Cererea pentru aprobarea unei tehnologii inovatoare ca ecoinovație include următoarele:”;

                                          (ii)

                                          litera (e) se înlocuiește cu următorul text:

                                                      „(e)

                                                      o metodologie care urmează să fie utilizată pentru demonstrarea reducerilor emisiilor de CO2 obținute cu ajutorul tehnologiei inovatoare, incluzând o trimitere la procedura de testare standard aplicabilă în conformitate cu articolul 2 alineatul (3) sau, în cazul în care această metodologie a fost deja aprobată de către Comisie, o trimitere la metodologia aprobată;”;

                                          (iii)

                                          se introduce următoarea literă (ea):

                                                      „(ea)

                                                      după caz și în plus față de metodologia menționată la litera (e), o metodă simplificată de evaluare a reducerilor emisiilor de CO2 care urmează să fie certificate sau valori predefinite ale reducerilor emisiilor de CO2 care urmează a fi utilizate în scopul certificării tuturor vehiculelor echipate cu tehnologia inovatoare;”;

                                          (iv)

                                          la litera (f), punctele (i) și (ii) se înlocuiesc cu următorul text:

                                                      „(i)

                                                      reducerea emisiilor cu ajutorul tehnologiei inovatoare, astfel cum este determinată în conformitate cu literele (e) și, după caz, (ea), atinge pragul relevant menționat la articolul 9 alineatul (1), luând în considerare eventuala deteriorare în timp a tehnologiei;

                                                      (ii)

                                                      reducerile emisiilor de CO2 obținute cu ajutorul tehnologiei inovatoare nu fac obiectul sau fac doar parțial obiectul procedurii de testare standard pentru măsurarea emisiilor de CO2, astfel cum este menționată la articolul 12 alineatul (2) litera (c) din Regulamentul (CE) nr. 443/2009 și astfel cum este prevăzută la articolul 2 alineatul (3) din prezentul regulament;”;

                                          (v)

                                          se adaugă următorul punct (iv):

                                                      „(iv)

                                                      valoarea reducerii emisiilor de CO2 care urmează să fie atribuită unui vehicul la momentul certificării utilizând metoda simplificată de evaluare sau prin intermediul valorilor predefinite ale reducerilor emisiilor de CO2, astfel cum se menționează la litera (ea), este mai mică sau egală cu reducerea emisiilor obținută cu ajutorul tehnologiei inovatoare astfel cum este determinată utilizând metodologia de testare menționată la litera (e), incluzând eventualele interacțiuni cu alte ecoinovații aprobate.”

                  4.

                  Articolul 5 se modifică după cum urmează:

                              (a)

                              titlul se înlocuiește cu următorul text:
                              „Articolul 5
                              Referința și ecoinovarea”;

                              (b)

                              la alineatul (1), literele (a) și (b) se înlocuiesc cu următorul text:

                                          „(a)

                                          un vehicul ecoinovator care este echipat cu tehnologia inovatoare sau, după caz, tehnologia inovatoare ca o componentă de sine stătătoare;

                                          (b)

                                          un vehicul de referință care nu este echipat cu tehnologia inovatoare, dar care, în toate celelalte privințe, este identic cu vehiculul ecoinovator sau, după caz, o tehnologie de referință ca o componentă de sine stătătoare.”;

                              (c)

                              alineatul (2) se înlocuiește cu următorul text:
                              „(2)   Dacă solicitantul consideră că informațiile menționate la articolele 8 și 9 pot fi demonstrate prin alte mijloace decât cele menționate la alineatul (1), cererea pentru aprobarea unei tehnologii inovatoare ca ecoinovație trebuie să includă informațiile necesare care să justifice această concluzie și o metodologie care să conducă la rezultate echivalente.”;

                              (d)

                              se adaugă alineatul (3), cu următorul text:
                              „(3)   În cazul în care cererea pentru aprobarea unei tehnologii inovatoare ca ecoinovație este depusă pe baza WLTP, astfel cum se menționează la articolul 2 alineatul (3) litera (b), vehiculul de referință este vehiculul din familia de interpolare care reprezintă cazul cel mai defavorabil în scopul demonstrării reducerilor emisiilor obținute datorită ecoinovației.
                              În cazul menționat la al doilea paragraf de la punctul 1.2.3.1 din subanexa 6 la anexa XXI la Regulamentul (UE) 2017/1151, vehiculul de referință este vehiculul de încercare H.
                              Alegerea vehiculului de referință trebuie să fie susținută de dovezi statistice fiabile și independente, pe baza cărora pot fi formulate ipoteze verificabile cu privire la caracterul adecvat și la reprezentativitatea vehiculului de referință.”

                  5.

                  Articolul 7 se modifică după cum urmează:

                              (a)

                              se adaugă alineatul (1a), cu următorul text:
                              „(1a)   În cazul în care solicitantul este un grup de producători sau de furnizori, se aplică următoarele condiții:

                                          (a)

                                          organismul independent și certificat efectuează verificările menționate la literele (a)-(e) de la alineatul (2) în legătură cu fiecare membru al grupului solicitant, după caz, în funcție de conținutul cererii pentru aprobarea unei tehnologii inovatoare ca ecoinovație;

                                          (b)

                                          în cazul în care acest lucru este justificat din motive de confidențialitate sau de concurență, membrii grupului solicitant pot furniza mai multe rapoarte de verificare pentru diferite seturi de date care susțin aceeași cerere.”;

                              (b)

                              alineatul (2) se modifică după cum urmează:

                                          (i)

                                          se introduce litera (ca), cu următorul text:

                                                      „(ca)

                                                      verifică, în cazul literei (ea) de la articolul 4 alineatul (2), dacă metoda de evaluare simplificată sau valorile predefinite ale reducerilor emisiilor de CO2 menționate la litera respectivă sunt adecvate pentru certificarea reducerilor emisiilor de CO2 pentru vehiculele relevante menționate la litera (d) de la articolul 4 alineatul (2) și îndeplinesc cerințele minime prevăzute la articolul 4 alineatul (2) litera (f) punctul (iv);”;

                                          (ii)

                                          se adaugă următorul paragraf:
                                          „În sensul literelor (c) și (ca), organismul independent și certificat furnizează protocoalele de testare stabilite pentru verificare.”;

                              (c)

                              la alineatul (3), primul paragraf se înlocuiește cu următorul text:
                              „În scopul certificării reducerilor de emisii de CO2 în conformitate cu articolul 11, organismul independent și certificat întocmește, la cererea producătorului, un raport cu privire la interacțiunea dintre mai multe ecoinovații instalate pe un singur tip, o singură variantă sau o singură versiune de vehicul sau, după caz, o singură familie de interpolare.”

                  6.

                  Articolul 8 se modifică după cum urmează:

                              (a)

                              la alineatul (1), literele (a) și (b) se înlocuiesc cu următorul text:

                                          „(a)

                                          emisiile de CO2 generate de vehiculul de referință și de vehiculul ecoinovator echipat cu tehnologia inovatoare funcțională, care rezultă din aplicarea metodologiei menționate la articolul 4 alineatul (2) litera (e) și, după caz, din aplicarea metodei simplificate de evaluare menționate la litera (ea) de la articolul respectiv;

                                          (b)

                                          emisiile de CO2 generate de vehiculul de referință și de vehiculul ecoinovator echipat cu tehnologia inovatoare funcțională, care rezultă din aplicarea procedurii de testare standard menționate în conformitate cu articolul 2 alineatul (3) litera (a) sau (b).”;

                              (b)

                              la alineatul (2), se adaugă următorul paragraf:
                              „În cazul cererilor pentru aprobarea unei tehnologii inovatoare ca ecoinovație depuse pe baza articolului 2 alineatul (3) litera (b), se evaluează și se cuantifică incertitudinea în scopul determinării reducerilor de emisii. Incertitudinea cuantificată se scade din reducerile totale.”;

                              (c)

                              se adaugă alineatul (3), cu următorul text:
                              „(3)   În cazul valorilor predefinite ale reducerilor emisiilor de CO2 propuse în conformitate cu articolul 4 alineatul (2) litera (ea), aceste valori se stabilesc la un nivel care este mai mic sau egal cu nivelul reducerilor totale determinate în conformitate cu alineatul (2).”

                  7.

                  Articolul 9 se modifică după cum urmează:

                              (a)

                              alineatul (1) se înlocuiește cu următorul text:
                              „(1)   Reducerea minimă care urmează a fi obținută cu ajutorul tehnologiei inovatoare în conformitate cu articolul 8 alineatul (2) este de:

                                          (a)

                                          1 g CO2/km în cazul cererilor depuse pe baza articolului 2 alineatul (3) litera (a);

                                          (b)

                                          0,5 g CO2/km în cazul cererilor depuse pe baza articolului 2 alineatul (3) litera (b).”;

                              (b)

                              la alineatul (2), formularea „ciclul de testare standard” se înlocuiește cu „procedura de testare standard”.

                  8.

                  Titlul articolului 10 se înlocuiește cu următorul text:
                  „Articolul 10
                  Evaluarea unei cereri pentru aprobarea unei tehnologii inovatoare ca ecoinovație”.

                  9.

                  Articolul 11 se modifică după cum urmează:

                              (a)

                              alineatul (2) se înlocuiește cu următorul text:
                              „(2)   Reducerile certificate de emisii de CO2 obținute cu ajutorul ecoinovației, demonstrate în conformitate cu decizia corespunzătoare de aprobare a unei tehnologii inovatoare ca ecoinovație, se specifică separat atât în documentația pentru omologarea de tip, cât și în certificatul de conformitate, în concordanță cu Directiva 2007/46/CE, pe baza încercărilor efectuate de serviciile tehnice în conformitate cu articolul 11 din directiva respectivă, utilizând metodologia de testare aprobată.
                              Sub rezerva cerințelor prevăzute în decizia de aprobare, incertitudinea cuantificată menționată la articolul 8 alineatul (2) se scade din reducerile totale care urmează să fie certificate. În cazul în care reducerile de emisii de CO2 obținute cu ajutorul unei ecoinovații pentru un anumit tip, o anumită variantă sau o anumită versiune de vehicul și, după caz, pentru o anumită familie de interpolare sunt inferioare pragului relevant prevăzut la articolul 9 alineatul (1), reducerile nu se certifică.
                              În cazul în care în decizia de aprobare este specificată o valoare predefinită a reducerilor emisiilor de CO2 determinată în conformitate cu articolul 4 alineatul (2) litera (ea), respectiva valoare predefinită a reducerilor emisiilor poate fi introdusă direct în documentația de omologare de tip, cu condiția ca autoritatea de omologare să fie în măsură să confirme că vehiculul este echipat cu tehnologia în conformitate cu specificațiile din decizia de aprobare.”;

                              (b)

                              în al doilea paragraf de la alineatul (4), valoarea „1 g CO2/km” se înlocuiește cu „0,5 g CO2/km”.

                  10.

                  Articolul 12 se modifică după cum urmează:

                              (a)

                              la alineatul (1), după paragraful al doilea se introduce următorul paragraf:
                              „De asemenea, Comisia poate, în cazul în care constată sau este informată cu privire la orice abateri sau inconsecvențe în cadrul metodologiei de testare sau al tehnologiei inovatoare în comparație cu informațiile primite ca parte a cererii de aprobare a tehnologiei inovatoare ca ecoinovație, să notifice aceste aspecte producătorului.”;

                              (b)

                              alineatul (3) se înlocuiește cu următorul text:
                              „(3)   Un producător în cazul căruia reducerile certificate ale emisiilor de CO2 nu mai sunt luate în considerare poate depune o nouă cerere de certificare a vehiculelor în cauză, în conformitate cu procedura prevăzută la articolul 11 sau poate, după caz, să înainteze o solicitare de modificare a deciziei de aprobare în conformitate cu articolul 12a, care să fie susținută de dovezile necesare pentru a confirma caracterul adecvat al metodologiei de testare și nivelul reducerilor emisiilor de CO2 obținute cu ajutorul tehnologiei inovatoare.”

                  11.

                  Se introduce articolul 12a, cu următorul text:
                  „Articolul 12a
                  Modificarea unei decizii de aprobare a unei tehnologii inovatoare ca ecoinovație
                  (1)   Un producător sau furnizor, inclusiv solicitantul inițial, poate prezenta Comisiei o solicitare de modificare a unei decizii de aprobare existente. Solicitarea, împreună cu toate documentele justificative, trebuie trimisă, de asemenea, prin poșta electronică sau pe un suport electronic de stocare a datelor sau trebuie încărcată pe un server administrat de Comisie. Solicitarea scrisă trebuie să conțină o enumerare a documentelor justificative.
                  (2)   Următoarele informații și elemente de probă trebuie furnizate împreună cu solicitarea de modificare:

                              (a)

                              datele de contact ale solicitantului modificării;

                              (b)

                              trimiterea la decizia de aprobare care ar urma să fie modificată;

                              (c)

                              o descriere a modificărilor propuse, inclusiv un rezumat al descrierii respective;

                              (d)

                              elemente de probă care demonstrează necesitatea și caracterul adecvat al modificărilor;

                              (e)

                              elemente de probă care demonstrează că reducerea emisiilor obținută cu ajutorul tehnologiei inovatoare, astfel a fost determinată utilizând fie metodologia de testare modificată sau, după caz, metoda simplificată de evaluare nouă sau modificată, fie reducerile predefinite ale emisiilor de CO2, respectă pragul relevant menționat la articolul 9 alineatul (1), ținând seama de deteriorarea în timp a tehnologiei;

                              (f)

                              un raport specific de validare întocmit de un organism independent și certificat care verifică dacă:

                                          (i)

                                          metodologia de testare modificată îndeplinește cerințele prevăzute la articolul 6 alineatul (1) și, după caz, cerințele prevăzute la articolul 4 alineatul (2) litera (f) punctul (iv);

                                          (ii)

                                          reducerea emisiilor obținută cu ajutorul tehnologiei inovatoare, astfel cum a fost determinată utilizând fie metodologia de testare modificată sau, după caz, metoda simplificată de evaluare nouă sau modificată, fie reducerile predefinite ale emisiilor de CO2, respectă pragul relevant menționat la articolul 9 alineatul (1), ținând seama de deteriorarea în timp a tehnologiei.

                        (3)   La primirea unei solicitări de modificare, Comisia publică rezumatul descrierii modificărilor propuse menționat la alineatul (2) litera (c).
                  (4)   Comisia evaluează solicitarea de modificare și, în termen de nouă luni de la primirea unei solicitări complete, modifică decizia de aprobare, cu excepția cazului în care sunt formulate obiecții în ceea ce privește caracterul adecvat al modificărilor propuse.
                  În decizia de aprobare modificată se precizează, după caz, aplicabilitatea sa și informațiile necesare pentru certificarea reducerilor emisiilor de CO2 în conformitate cu articolul 11 din prezentul regulament, sub rezerva aplicării excepțiilor de la dreptul de acces public la documente prevăzute de Regulamentul (CE) nr. 1049/2001.
                  (5)   Comisia poate solicita adaptări ale modificărilor propuse. În acest caz, Comisia consultă solicitantul modificărilor, precum și alte părți interesate relevante, inclusiv solicitantul inițial al aprobării tehnologiei inovatoare ca ecoinovație, cu privire la modificările propuse și, după caz, ia în considerare observațiile primite.
                  (6)   Perioada de evaluare poate fi prelungită cu cinci luni, în cazul în care Comisia constată că solicitarea nu poate fi evaluată corespunzător în cursul perioadei de evaluare de nouă luni, din cauza complexității tehnologiei inovatoare și a metodologiei de testare modificate aferente sau din cauza dimensiunii și a conținutului solicitării de modificare.
                  Dacă perioada de evaluare trebuie prelungită, Comisia îi comunică solicitantului modificărilor acest lucru în termen de 40 de zile de la primirea solicitării.
                  (7)   Comisia poate modifica în orice moment o decizie de aprobare din proprie inițiativă, în special pentru a ține seama de progresul tehnic. Comisia consultă solicitantul inițial al aprobării tehnologiei inovatoare ca ecoinovație, precum și alte părți interesate relevante, cu privire la modificările pe care le preconizează și, după caz, ia în considerare observațiile primite.”

                  12.

                  Articolul 14 se elimină.

            Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 21 februarie 2018.

               Pentru Comisie

               Președintele

            Jean-Claude JUNCKER

         (1)  JO L 140, 5.6.2009, p. 1.

         (2)  Regulamentul (UE) 2017/1151 al Comisiei din 1 iunie 2017 de completare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor, de modificare a Directivei 2007/46/CE a Parlamentului European și a Consiliului, a Regulamentului (CE) nr. 692/2008 al Comisiei și a Regulamentului (UE) nr. 1230/2012 al Comisiei și de abrogare a Regulamentului (CE) nr. 692/2008 al Comisiei (JO L 175, 7.7.2017, p. 1).

         (3)  Regulamentul (CE) nr. 692/2008 al Comisiei din 18 iulie 2008 de punere în aplicare și modificare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor (JO L 199, 28.7.2008, p. 1).

         (4)  Regulamentul de punere în aplicare (UE) 2017/1153 al Comisiei din 2 iunie 2017 de stabilire a metodologiei de determinare a parametrilor de corelare necesari pentru a reflecta schimbarea procedurii reglementare de testare și de modificare a Regulamentului (UE) nr. 1014/2010 (JO L 175, 7.7.2017, p. 679).

         (5)  Regulamentul de punere în aplicare (UE) nr. 725/2011 al Comisiei din 26 iulie 2011 de stabilire a unei proceduri de aprobare și de certificare a tehnologiilor inovatoare care contribuie la reducerea emisiilor de CO2 generate de automobile, în temeiul Regulamentului (UE) nr. 443/2009 al Parlamentului European și al Consiliului (JO L 194, 26.7.2011, p. 19).